જીવ ને થોડી ધરપત રાખ. એકતા કપૂરની સિરિયલ નો ડાઈલોગ કહું તો સબ ઠીક હો જાયેગા. આ શબ્દો બહુ ચવાઈ ગયેલા છે જાણું છું. પણ નવી લાઇફમાં પ્રવેશ કરવા માટે આ જૂના શબ્દો બહુ કામ આવશે. ધીરજ અને શાંતિ રાખવા તને બધા વારંવાર ટકોર કર્યા કરે છે ખબર છે મને. ત્યારે તારું મોઢું ચઢી જાય છે. એ લોકો ખોટા નથી. કોઈ તને મઠારે તો ખોટું ના લગાડવાનું હોય. સુધરવાના પ્રયાસ કરવાના હોય. થોડા દિવસ તું ડાહી ડાહી થઈ જાય ફરી એનું એજ. તને અવ્યવસ્થિત લોકો અને અવ્યવસ્થિત જિંદગીની ચીડ છે જાણું છું. તું લોકો ને નહીં સુધારી શકે. હા તારી અવ્યવસ્થિત જિંદગી ને સુધારી શકશે. તારી એનરજી તારી પાછળ વાપરે તો સારું.